Ons het baie lekker gebly, alles wat nodig was (en nog meer) is beskikbaar. Die reëling met die sleutels is fantasties, ek wens elke gastehuis kan dit op dieselfde manier doen! My enigste voorstel is dat 'n ekstra duvet wat nie 'n vere duvet is nie beskikbaar gestel kan word vir gaste wat allergies is vir vere. Daar was 'n ekstra kombersie beskikbaar, maar was bietjie dun vir die kouefront wat oorgekom het die aand toe ons daar was. Ons sal definitief weer 'n draai maak.
Dit is 'n baie netjiese plekkie met alles wat mens nodig het. Sal beslis weer daar oornag en kan dit ten sterkste aanbeveel.
Het my verblyf baie geniet. Alles wat 'n persoon nodig het was voorsien. Die klein kluisie vir die sleutels werk soos 'n bom en het kom en gaan baie makliker gemaak. Alhoewel die verblyf nie binne-in die besigheid-gebied geleë is nie, het dit nie gepla nie. Dis maar 2 na 3 minute per kar om by winkels en restaurante uit te kom. Dit beteken ook dat dit doodstil is in die aand en dat jy daarom 'n goeie nagrus kry. Die enigste ding waaraan aandag gegee moet word en wat die verblyf nog beter sal maak is 'n goeie mattras vir die bed.
Ek het die verblyf vir my ouers gereël wat vanaf JHB na PE gereis het. Hulle kon nie uitgepraat raak oor die gehalte-akkommodasie nie.